Middelhav

''For middelhavet mellom Afrika og Eurasia, se Middelhavet

Middelhav og innhav er begreper som blir brukt i oseanografien om havområder som hovedsakelig er omsluttet av landområder eller øyer.

Mange havområder kan karakteriseres som både middelhav og innhav, men ordet «innhav» har en noe smalere definisjon enn «middelhav». Innhav er kun omsluttet av land, med en eller flere smale passasjer til andre hav. Middelhav kan også være omsluttet av øyer i tillegg til fastlandsområder (f.eks. Det australasiatiske middelhav).

 Middelhav 
Middelhav deles inn i to typer:

 Interkontinentale middelhav 
Dette er store middelhav som ligger mellom kontinenter. Eksempler:

 Det europeiske middelhav (Middelhavet), mellom Afrika og Eurasia.
 Det amerikanske middelhav (Det karibiske hav og Mexicogolfen), mellom Nord- og Sør-Amerika.
 Det arktiske middelhav (Nordishavet), mellom  Nord-Amerika og Eurasia.
 Det australasiatiske middelhav, mellom Eurasia og Australia.

 Intrakontinentale middelhav 
Dette er mindre middelhav som er omsluttet av et kontinent. Eksempler:

 Hudsonbukta
 Persiabukta
 Østersjøen

 Innhav 
Et innhav er et mindre havområde som er nesten fullstendig omgitt av land. Navnet kan også brukes om særdeles store innsjøer. Innhav er forbundet med andre hav gjennom smale streder eller sund. Siden det er en grense for hvor mye vann som kan gå gjennom disse, er sammensetningen av vannet i innhavene ofte annerledes fra vannet man finner i storhavene. Eksempler på innhav er Middelhavet, Svartehavet, Østersjøen og Hudsonbukta.

 Referanser 

 Se også 
 Innlandshav

Kategori:Hav